

**TARJOUSPYYNTÖ**

15.08.2019

**PEIPPOSEN ALIKULKUKÄYTÄVÄ, HULEVESIPUMPPAAMO**

Vaasan kaupungin Kuntatekniikka pyytää tarjoustanne Peipposen alikulkukäytävän yhteydessä olevasta pyörätien hulevesipumppaamosta.

*Vain tarjoukset, jotka ovat varustetut täytetyillä tarjouspyynnön liitteillä, huomioidaan.*

**Kohde**

Kohde liittyy suunnitelmaan ”Mt 724 parantaminen Onkilahden kohdalla”.

Kohde on Peipposen alikulkukäytävä maantiellä 724. Kohteessa oleva nykyinen alikulkukäytävä puretaan ja kohteeseen rakennetaan uusi silta. Kohteen nykyinen pumppaamo korvataan uudella pumppaamolla.

Pumppaamoon johdetaan alikulkukäytävän rakenteenkuivatusvedet sekä pintakuivatusvesiä n. 1 hehtaarin alueelta. Lisäyksenä vielä varaudutaan Ø 160 mm täyden putken virtaamaan.

Alueen pohjavedenkorkeus on havainnoitu mittausajankohtana 20.6.2017 - 24.10.2017 tasolle +0,98…+1,08.

Pumppaamosta vedet johdetaan läheisyydessä olevaan nykyiseen hulevesikaivoon H749.

**Yleistä**

Pumppaamo on tyypiltään perinteinen kahdella uppopumpulla varustettu pakettipumppaamo. Yhden (1) pumpun tuotto toimintapisteessä vähintään **51,5 l/s**, eli yhteensä vähintään **103 l/s**.

Sähkökeskus asennetaan säiliön päällä olevaan ns. katujakokaappiin.

Normaalilla sademäärällä pumppaamo toimii vajaateholla. Tällöin pumppujen yhteinen pinnanmittaus / käynnistin -ohjainyksikkö ohjaa yksittäistä pumppua alle 50Hz taajuudella.

Taajuusmuuttajissa sisäinen PI -säätömahdollisuus, tai pinnanohjainyksikkö antaa taajuusmuuttajalle nopeusohjeen. Vuorottelu tapahtuu pumpun pysähdyttyä.

**Pumppaamon lähtötiedot ja periaatekuva** **liitteillä:**

Liite 1 Hulevesipumppaamon mitoitusperusteet ja laatuvaatimukset

Liite 2 i-864 Peipposen akk, pumppaamo

**Tekniset vaatimukset** liitteillä:

Liite 3 Tekniset vaatimukset

Liite 4 Vaatimukset sähkölaitteiston osalta

Liite 5 Sähkövaatimukset

Liite 6 Tekniset tiedot

**Hinta**

Toimituksen kokonaishinta ilmoitettava **tarjouksessa** (**alv 0%**) ja hintaliite täytettävä

Liite 7 Hinnat

**Toimitusehto** TOP Vaasa FIN01

**Maksuehdot ja maksuaikataulu**

21 pv netto hyväksytystä toimituksesta ja laskun saapumisesta.

Viivästyskorko enintään korkolain mukainen.

Pumppaamon lasku osoitetaan ***Vaasan kaupungin kuntatekniikalle***.

Maksuaikataulu perustuu erillistoimituksiin.

Maksuaikataulun tulee olla seuraava:

maksuerä 90% kokonaishinnasta kun säiliö, sähkökeskus ja pumput on toimitettu

maksuerä, maksamaton osuus pumppaamon kokonaishinnasta, kun pumppaamo on hyväksytysti vastaanotettu ja pumppaamokansiot luovutettu.

**Tarjous laskutuksesta**

Mikäli tukkuliike antaa laskutustarjouksen valmistajan / maahantuojan tarjouksesta, joka sisältää pyydetyt selvitykset ei selvityksiä tarvitse liittää tukkuliikkeen tarjoukseen.

**Laskutuksesta annetussa tarjouksessa tulee olla viittaus valmistajan / maahantuojan suoraan tarjoukseen (numero ja päivämäärä) ja siinä on noudatettava laskutuksesta ja maksuehdosta tässä tarjouspyynnössä asetettuja ehtoja**.

**Alihankinnat** Tarjoaja voi käyttää alihankkijoita. Tarjoaja vastaa alihankkijan toiminnasta kuten omastaan.

**Toimitus** Pumppaamo tulee toimittaa kohteeseen viimeistään 13.12.2019. Toimituksen muun sisällön (esim. käyttöönotto) tarkempi ajankohta sovitaan myöhemmin.

**Asennus** Tilaaja vastaa mahdollisen peruslaatan valutöistä ja pumppaamosäiliön paikalleen asennuksesta sekä tulo- ja painelinjojen liitännöistä.

Tilaaja huolehtii sähköliittymissopimuksesta.

Pumppaamon toimittaja huolehtii muista asennustöistä ja saattaa pumppaamon täyteen käyttökuntoon asti.

**Vastaanotto** Tarjouksen tulee sisältää käyttöönottotarkastuksen ja käyttöopastuksen.

Laitteisto katsotaan vastaanotetuksi, kun käyttöönottotarkastus ja käyttöopastus on hyväksytysti suoritettu.

**Muut ehdot**

Hankinnassa noudatetaan julkisten hankintojen yleisiä sopimusehtoja (JYSE 17).

* Tarjouksen tulee olla tarjouspyynnön mukainen ja siinä tulee esittää kaikki pyydetyt tiedot.
* Ostaja ei ole velvollinen hyväksymään mitään tarjousta.
* Myyjällä ei ole oikeutta vaatia korvausta tarjouksen tekemisestä.
* Tarjouksen tulee olla voimassa kaksi kuukautta viimeisestä jättöpäivästä lukien.

Tarjoaja sitoutuu pyydettäessä toimittamaan tiedot teknisistä ja taloudellisista edellytyksistään.

Sopimus syntyy, kun päätös on saanut lainvoiman ja kirjallinen tilaus on allekirjoitettu.

**Tarjoajien kelpoisuuden arviointi**

* Tarjoajalla tulee olla taloudelliset, tekniset ja ammatilliset edellytykset suorittaa hankinta.
* Teknisten ja ammatillisten edellytysten osoittamiseksi tarjoajan tulee liittää tarjoukseen referenssiluettelo vastaavista toimituksista.
* Oikeuskäytännössä on vakiintuneesti katsottu, että hankintayksiköllä on velvollisuus hylätä tarjous, jos se esim.
* ei ole tarjouspyynnön mukainen
* ei noudata tarjouspyynnössä asetettuja kaupallisia ehtoja
* ei vastaa vaadittuja teknisiä eritelmiä
* ei sisällä pyydettyjä tietoja, selvityksiä tai todistuksia

**Tarjoajalle asetettuja kelpoisuusehtoja**

* + - * Tarjoaja on suorittanut kaikki verot ja lakisääteiset sosiaaliturvamaksut
      * Tarjoaja on maksanut kaikki lakisääteiset eläkevakuutusmaksut
      * Tarjoaja on merkitty kaupparekisteriin
      * Tarjoaja on merkitty ennakonperintärekisteriin
      * Tarjoaja on merkitty arvonlisäverorekisteriin

Tarjoaja sitoutuu erikseen pyydettäessä toimittamaan todistukset yllämainituista maksuista ja merkinnöistä.

**Tarjousten arviointi** Tarjousten arvioinnin perusteena on kokonaistaloudellinen edullisuus

huomioiden seuraavat tekijät:

* Tekniset tiedot, -ominaisuudet ja ratkaisut (esim. pumpun-, säiliön-, putkiston).
* Energiatehokkuus
* Sähkökeskuksen tekniset ominaisuudet
* Huolto / varaosapalvelu, tekninen tuki ja referenssit
* Laadun hallinta, dokumentointi, takuu ja toimitusajat
* Hinta

Arviointitekijät pisteytetään seuraavasti:

Tekniset tiedot, -ominaisuudet ja ratkaisut

Maksimi 20 p

Energiatehokkuus **kW/m3,** lähtötietojen mukaisessa toimintapisteessä

Maksimi 20 p

Sähkökeskuksen tekniset ominaisuudet

Maksimi 15 p

Huolto / varaosapalvelu, tekninen tuki

Maksimi 5 p

Kuvat ja tuoteselosteet

(Pumppaamon rakennekuvat / mittataulukot - tuoteselosteista sekä teknisistä tiedoista jotka liitetty tarjoukseen.)

Maksimi pisteet 5 p

Laadun hallinta, dokumentointi, takuu ja toimitusajat

Maksimi pisteet 5 p

Toimituksen kokonaishinta

Halvin tarjoushinta antaa maksimi hintapisteet (30 p). Muiden hintapisteet lasketaan jakamalla halvin hinta kyseisellä tarjoushinnalla ja näin saatu suhdeluku (osamäärä) kerrotaan maksimipistemäärällä.

Esim. A: on antanut halvimman tarjouksen,

A:n tarjous 12.000 €, B:n tarjous 15.000 €

Hintapisteet

A:n hintapisteet = 30 p

B:n hintapisteet 12.000/15.000\*30= 24 p

**Tarjouksen julkisuudesta**

Julkisissa hankinnoissa tarjoukset ovat hintojen osalta asianosaisjulkisia päätöksenteon jälkeen ja yleisöjulkisia sopimuksenteon jälkeen.

Tästä syystä tarjoukset tulee laatia siten, että hinnat ja muut kaupalliset ehdot esitetään erikseen.

Suunnitelmat, tekniset tiedot, henkilötiedot ja muut vastaavat liike-

salaisuudet yms. katsottavat tiedot esitettävä erillisellä liitteellä, johon on merkittävä ”EI JULKINEN”.

**Tarjouksessa selvitettävä tai tarjoukseen liitettävä:**

Selvitys tarjotusta laitteistosta tulee tehdä tarjouspyynnön mukaisesti.

Laitteiston tulee täyttää asetetut vaatimukset.

Varsinaisen tarjousasiakirjan lisäksi tarjouksen on sisällettävä tarjouspyynnön **liitteet 5, 6 ja 7 täytettynä.**

*Kuvat* Pumppaamon rakennekuva / mittataulukko liitettävä tarjoukseen

*Tuoteselosteet*

Tuoteselosteet / tekniset tiedot liitettävä tarjoukseen

*Huolto ja varaosapalvelu*

Selvitettävä:

* + - * Lähin huoltopalvelujen tuottaja yhteystietoineen
      * Huollon hinta €/h, alv 0 %, vasteaika 72 h
      * Muitten huoltokulujen (matka yms.) veloitusperusteet ilmoitettava, matka työkohteeseen ilmoitettava kilometreinä.
      * Varaosasaatavuus ja hinnasto
      * Varaosien toimitusaika työpäivinä
      * Pumpun huoltopaketin sisältämät tarvikkeet eriteltävä ja hinnat ilmoitettava.
      * Pumpun suositeltavat huoltovälit ilmoitettava

*Tekninen tuki*

Saatavissa oleva tekninen tuki selvitettävä

# *Referenssikohteet*

Referenssiluettelo yhteystietoineen liitettävä tarjoukseen. Selvitettävä lähin vastaava tutustumiskohde yhteyshenkilöineen. Referenssiluetteloon voi ottaa Suomessa vuoden 2014 jälkeen käyttöönotetut, vastaavat laitteet.

*Laadun hallinta*

Kaikissa työvaiheissa käytettävä ammattitaitoista henkilöstöä.

Selvitettävä yrityksen- ja alihankkijoiden käytössä olevat laadunhallintajärjestelmät.

*Dokumentointi*

Dokumentit toimituksen yhteydessä.

Toimituksen tulee sisältää 2 kpl pumppaamokohtaista kansiota jotka sisältävät seuraavat dokumentit:

(Rakennekuvat, piirustukset ja varaosaluettelo tulee olla saatavissa myös sähköisessä muodossa).

* Pumppaamon mitoitettu rakennekuva
* Pumpun ja jalustan mittapiirustukset
* Pumppujen tuottolaskelmat
* Pöytäkirja josta selviää asetuspisteet ja –arvot.
* Täydelliset sähköpiirustukset
* Suomenkieliset huolto- ja käyttöohjekirjat
* Räjäytyskuvat ja varaosaluettelo
* Takuupaperit

*Takuu*

Takuu laitteille ilmoitettava kuukausina hyväksytystä vastaanotosta

* Pumppujen takuuaika
* Säiliön takuuaika
* Muiden laitteiden takuuaika
* Varaosasaatavuudelle annettu takuu tuotteen valmistuksen päättymisestä

*Toimitusajat*

Pumppaamosäiliö, pumput sekä sähkökeskus voidaan toimittaa erillistoimituksina.

Pumppaamo tulee toimittaa kohteeseen viimeistään 13.12.2019.

**Tarjouksen jättäminen**

Tarjous tulee olla tarjouspyynnön mukainen ja liitteet palautettava täydennettynä pyydetyillä selvityksillä.

Tarjouksen on oltava perillä ***27.09.2019*** kello ***12.00*** mennessä.

sähköpostilla osoitteeseen: [jan-ove.ingo@vaasa.fi](mailto:jan-ove.ingo@vaasa.fi)

Merkintä: ***Tarjous Peipposen akk, hulevesipumppaamo***

Kysymykset 20.09.2019 mennessä sähköpostilla: [jan-ove.ingo@vaasa.fi](mailto:jan-ove.ingo@vaasa.fi)

Vastaukset Julkaistaan 24.09.2019 Vaasan kaupungin avoimet tarjouspyynnöt sivulla.

Pertti Hällilä

vt. kuntatekniikan johtaja

cid:image005.png@01D52529.1AFB95C0

**Vaasan kaupunki • Vasa stad**

**Kuntatekniikka • Kommunteknik**

Kirkkopuistikko 26 A, 65100 Vaasa

Kyrkoesplanaden 26 A, 65100 Vasa

Puh • Tfn +358 040 581 3150

[www.vaasa.fi](http://www.vaasa.fi) • [www.vasa.fi](http://www.vasa.fi)

### LIITTEET

1. Hulevesipumppaamon mitoitusperusteet ja laatuvaatimukset
2. i-864 Peipposen akk, pumppaamo
3. Tekniset vaatimukset
4. Vaatimukset sähkölaitteiston osalta
5. Sähkövaatimukset
6. Tekniset tiedot
7. Hinnat